এ ব্যাপারে সমিতির সমন্বয়ক বদরুল আলম নাঈম বলেন, মাদক, সন্ত্রাস, মারামারি, হিংসা বিদ্বেষ পরিহার করে মানুষের কল্যাণে কাজ করতে আগ্রহী এমন সুস্থ এবং সুন্দর মনের যুবক-যুবতীদেরকেই এ সমিতির সদস্য করা হয়। জরুরী রক্তের প্রয়োজনে ফেসবুক আইডি ‘কটিয়াদী রক্তদান সমিতি’তে রক্তের গ্রুপ লিখে বা মোবাইল ফোনে যোগাযোগ করলেই রক্ত দিতে সক্ষম এমন সদস্যদের সন্ধান করে ঠিকানা জানিয়ে দিচ্ছেন আর রক্তদাতা স্বশরীরে গিয়ে হাজির হন রোগির পাশে। রক্ত দিয়ে চলে আসেন নিরবে নিভৃতে। যার কোন বিনিময় নেই। শুধুই মানবতা। তিনি আরও বলেন, আমাদের প্রত্যাশা এলাকার আর কোন আর্তপীড়িতকে রক্তের অভাবে মৃত্যুর কোলে ঢলে পড়তে হবে না।